Το Ταμπού του Θανάτου
2024-04-25 18:00 - 19:00 (Europe/Athens) | 1ο ΕΠΑΛ Αγίας Παρασκευής, Παπαφλέσσα 17, Αγία Παρασκευή, Αττική, 15341, Greece
Στα πλαίσια των μαθημάτων του Γ Κύκλου (12/3 – 23/5/2024) ο ψυχίατρος-ψυχοθεραπευτής Γιάννης Γ.Αυγουστάτος, θα μιλήσει για το ταμπού του θανάτου, στο αμφιθέατρο του 1ου ΕΠΑΛ Αγ. Παρασκευής (Παπαφλέσσα 17, Αγία Παρασκευή 15341).Είσοδος ελεύθερη. “Το Ταμπού του Θανάτου” αποτελεί κεφάλαιο του νέου μου βιβλίου ¨ΜΑΘΗΜΑΤΑ ΖΩΗΣ ΑΠΟ ΤΗ ΜΕΛΕΤΗ ΘΑΝΑΤΟΥ”, που θα κυκλοφορήσει σύντομα από τις εκδόσεις Δρόμων.

Αναχωρήσεις
2024-05-12 11:00 - 14:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Οι Αναχωρήσεις είναι ιαπωνική δραματική ταινία του 2008 του Γιοχίρο Τακίτα. Κέρδισε το Όσκαρ Καλύτερης Ξενόγλωσσης Ταινίας στην 81η πρώτη απονομή των βραβείων, το 2009 και το βραβείο φωτογραφίας της ιαπωνικής ακαδημίας στην 32η απονομή. Μια εξαιρετική ταινία που χτυπάει το “ταμπού του θανάτου” και διάσκει το βαθύτερο νόημα της ζωής.Ο πρωταγωνιστής Ντάιγκο Κομπαγιάσι αποτυγχάνει ως βιολοντσελίστας στο Τόκιο και αναγκάζεται να επιστρέψει, αποκαρδιωμένος και άπορος, στη γενέτειρα του. Η μόνη δουλειά που βρίσκει είναι αυτή του βοηθού σε γραφείο κηδειών. Μια κομψή παράδοση συγκρούεται με την άρνηση του περίγυρού του να αποδεχθεί την ενασχόληση αυτή. Σταδιακά, δένεται με μια τελετουργία που τον βοηθάει να ξεφύγει από το κουκούλι της ηττοπάθειάς του, να ρίξει μια γέφυρα με τα δικά του μυστικά: η μητέρα του έχει πρόσφατα πεθάνει και ο πατέρας του είχε φύγει χρόνια πριν, μαζί με τη φίλη του.Οι Αναχωρήσεις είναι ένα θαυμάσιο ταξίδι και συνάμα μια προετοιμασία ομορφιάς και ακρίβειας, μια τελετουργία αναγκαία για την ωρίμανση του ατελούς πρωταγωνιστή. Ορφανός και απαράσκευος, βρίσκει το έρμα του στην επαφή του με τους νεκρούς λίγο πριν από την τελευταία τους συνάντηση με τους συγγενείς τους. Σιγά σιγά, ακολουθώντας τους πένθιμους ρυθμούς που αρμόζουν στο θέμα, στην ηρεμία και στην καταβύθιση σε ένα καταχωνιασμένο παρελθόν, γεφυρώνει το συναισθηματικό του χάσμα, αποσαφηνίζει τη σημασία της οικογένειας και τις δικές του προτεραιότητες κι επιτέλους ξυπνάει. Γενική είσοδος 5 ευρώ.Παρακαλείστε να έρθετε νωρίτερα για την εξασφάλιση θέσης.

Αφυπνιστική Αρμονία - Ταξίδι προς τα Μέσα (Β' μέρος)
2024-05-27 08:00 - 17:00

Ιάσων ο «Απροσάρμοστος»
2024-06-13 21:00 - 2024-06-16 21:00 | Θέατρο Σταθμός, Βίκτωρος Ουγκώ 55, αθήνα, Αττική, 104 37, Greece
Η θεατρική ομάδα Wake Up Theater ( Αφυπνιστικό Θέατρο ), παρουσιάζει την παράσταση “Ιάσων, ο Απροσάρμοστος” του Ιωάννη Αυγουστάτου. Το έργο είναι εμπνευσμένο από τον “Γλάρο Ιωνάθαν Λίβινγκστον” του Ρίτσαρντ Μπαχ και απαντά στο διαχρονικό ερώτημα αν η ψυχή επιβιώνει μετά τον φυσικό θάνατο. Και πως αυτή η επίγνωση διαλύει τον μέγιστο φόβο του θανάτου που κατατρέχει τους ανθρώπους. Το Αφυπνιστικό Θέατρο είναι μία ομάδα καλλιτεχνών ακτιβιστών που συνδυάζει ολιστικά την Τέχνη με την Ψυχολογία και την Πνευματικότητα. Είναι ένα εργαλείο ψυχικής θεραπείας τόσο για τον καλλιτέχνη που συμμετέχει όσο και για τον θεατή που παρακολουθεί. Το Αφυπνιστικό Θέατρo στο Facebook: https://www.facebook.com/groups/503107986544368 Παραγωγή της Κίνησης Πνευματικού Ακτιβισμού ΦΩΣ ΣΕ ΔΡΑΣΗ: www.fossedrasi.gr Κείμενο: Γιάννης Αυγουστάτος (Εμπνευσμένο από τον Γλάρο Ιωνάθαν)

Σκηνοθεσία: Ειρήνη Τσάτοβα

Παίζουν αλφαβητικά: Adam Dallas, Πάνος Αργυρόπουλος, Δώρα Θεοδωράκη, Σωτήρης Θεοχαρόπουλος, Λαμπρινή Ιωάννου, Γεωργία Μαγδαληνού, Λίλυ Μήλιου, Πέτρος Μποτέας, Ίρις Ρήγα, Έλενα Σταχτιάρη, Ειρήνη Τσάτοβα, Ελισάβετ Φραντζέτη. Βοηθός σκηνοθέτη/Κινησιολόγος : Ίρις Ρήγα

Χορογραφίες: Ήβη Ρήγα

Μουσική Παραγωγή: Γιώργος Κουτσιβίτης (Ορφεύς)

Μουσική Επιμέλεια: Ελένη Κυριακοπούλου

Σκηνικά-Σχεδιασμός Φωτισμών: Ευγενία Αραπάκη

Κοστούμια: Αργυρώ Βασιλείου

Φωτογραφίες-Αφίσα: Ματίνα Φουρτούνη

Επικοινωνία: Μαίρη Παπαθεοδώρου, Ελευθερία Ρούσσου

Γραφιστικά: Νατάσσα Σιδηροπούλου

Social Media: Ελευθερία Ρούσσου, Δώρα Θεοδωράκη

Παραγωγή: «ΦΩΣ ΣΕ ΔΡΑΣΗ»ΗμερομηνίεςΠέμπτη 13/06 (πλήρης)

Παρασκευή 14/06 (πλήρης)

Σάββατο 15/06 (πλήρης)

Κυριακή 16/06 (πλήρης)Ώρα Παραστάσεων9.00 μμ Πληροφορίες ΘεάτρουΘέατρο Σταθμός, Βίκτωρος Ουγκώ 55, Αθήνα (Απέναντι από το ΜΕΤΡΟ ΜΕΤΑΞΟΥΡΓΕΙΟ). Σύνδεσμος για Google Maps: https://maps.app.goo.gl/s5udy6Bo5g32YAzS9 Κρατήσεις ΘέσεωνΗλεκτρονική κράτηση: https://www.more.com/theater/iason-o-aprosarmostos/

Πέμπτη 13/06 (πλήρης) , Παρασκευή 14/06 (πλήρης), Σάββατο 15/06 (πλήρης) & Κυριακή 16/06 (πλήρης) στις 9.00 μμ.

Λίστα αναμονής

Όλα τα εισιτήρια (460+ θέσεις) εξαντλήθηκαν για τις 13-16/6/2024. Ετοιμάζουμε τις ημερομηνίες για τις επόμενες παραστάσεις. Συμπληρώστε τα στοιχεία σας για να λάβετε πρώτοι/ες ενημέρωση για τις επόμενες ημερομηνίες της παράστασης Ιάσων ο “Απροσάρμοστος”.

Όνομα

Επώνυμο

Κινητό τηλέφωνο

Email

Αριθμός ατόμων

1
2
3
4
5
6
7
8
9
0
11
12
13
14
15
16
17
18
19
20
Περισσότερα

Από που μάθατε για το θεατρικό έργο;

Από φίλο/η
Αναζήτηση στο Internet
Από τα Social Media
Άλλο (πείτε μας που)

Εάν συμπληρώσατε "Αλλο" γράψτε μας από που

Συναινώ στην αποστολή των στοιχείων μου (επιλέξτε το κουτί από κάτω).

Υποβολή

Τιμές ΕισιτηρίωνΓενική είσοδος: 15 ευρώ

Ομαδικά (άνω των 10 ατόμων): 10 ευρώ

Παιδικά & Ανέργων: 8 ευρώΕυχαριστίεςΓια τη δωρεάν προβολή της εκδήλωσης ευχαριστούμε τους:Εναλλακτική Agenda

Αθηνόραμα

Όμορφη Ζωή

Lifespeed

Εφημερίδα Συντακτών

Athens Magazine

Reader

Monopoli

Art & Life

Culturenow

Αθήνα 9.84

ATTICA TV

Easy 97,2

ΕΡΤ / Η Φωνή της Ελλάδας

Προϋποθέσεις Καλής Επικοινωνίας Μεταξύ των Ανθρώπων
2024-06-16 12:00 - 14:00 | Bistrot Cafe, Πυλαρινού 111, Κόρινθος, Κορινθία, 20131, Greece
Επικοινωνία, το πιο σημαντικό εργαλείο, που διαθέτει ο άνθρωπος για την δημιουργία ανθρωπίνων σχέσεων και σίγουρα ένα από τα πιο σημαντικά εργαλεία που βοήθησε τον άνθρωπο στην επιβίωση και στην εξέλιξη του ως homo sapiens. Η ανταλλαγή πληροφοριών, εντυπώσεων, ιδεών συναισθημάτων, βοηθά στην διεύρυνση της σκέψης του ανθρώπου και σίγουρα τον βοηθά στο να διαμορφώσει και να προσαρμοστεί στο περιβάλλον του. Σήμερα όμως η πολλαπλότητα των ρόλων μας, παράλληλα με μια πολυπλοκότητα στις σχέσεις μας, καθιστά το εργαλείο αυτό της επικοινωνίας όχι μόνο σημαντικό, αλλά ακόμα πιο απαραίτητο και πιο απαιτητικό. Μήπως λοιπόν χρειαζόμαστε να ρίξουμε άλλη μια ματιά στις οδηγίες χρήσης του εργαλείου αυτού, η ακόμα μήπως χρειάζεται η αναβάθμιση του από απλό εργαλείο σε μια μορφή τέχνης;

Άνθρωπος Οπλίτης --> Πολίτης
2024-09-28 18:00 - 20:00
Το Φιλοσοφικό Καφενείο Καρδίτσας της Κίνησης “ΦΩΣ ΣΕ ΔΡΑΣΗ” επανέρχεται!Σας καλούμε να εγκαινιάσουμε τον τρίτο κατά σειρά κύκλο συζητήσεων για αν-ήσυχους πολίτες με κεντρική θεματολογια τον άνθρωπο και την ποιότητα ζωής.Μπήκαμε στην εποχή του φθινοπώρου! Ή αλλιώς στην άνοιξη του χειμώνα!Ο σύγχρονος πολίτης ποια εποχή του, διανύει;Ποιος είναι ο κοινός παρονομαστής ανάμεσα στον Αριστοτέλη τον Γκάντι και τον Χριστό για τον πολίτη;Σε ποια βαθμίδα της πυραμίδας του Maslow εδράζεται η ανάγκη του ανθρώπου να εκφράζεται ως πολίτης;Πότε και με ποιο τρόπο μετα-μορφώνεται ο άνθρωπος σε πολίτη;Αυτά είναι κάποια από τα ερωτήματα που θα μας απασχολήσουν στην πρώτη μας για φέτος συνάντηση με θέμα:“Ανθρωπος Οπλίτης, Πολίτης”Που θα γίνει στο μοναδικό καφενείο της κοινότητας Μεταμόρφωση, Ν. Καρδίτσας, το Σάββατο 28 Σεπτεμβρίου στις 6:00 το απόγευμα.Η συμμετοχή είναι ελεύθερη.

Ο «Ιάσων ο Απροσάρμοστος», μέσα μας
2024-10-06 11:00 - 13:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Στην πρώτη συνάντηση του Φιλοσοφικού Καφενείου Αθήνας, για την περίοδο 2024-2025, θα συζητήσουμε τα θέματα που θίγονται στο ομώνυμο θεατρικό έργο, που παρουσίασε το Αφυπνιστικό Θέατρο της Κίνησης «ΦΩΣ ΣΕ ΔΡΑΣΗ», τον περασμένο Ιούνιο. Το κεντρικό νόημα είναι η δίψα για αυτογνωσία και αυτοϋπέρβαση, που οδηγεί ένα άτομο, συχνά με ακριβό τίμημα, έξω από τις συμβάσεις και τους προγραμματισμούς. Αυτό το Εσωτερικό Κάλεσμα, αυτή η ακόρεστη υπαρξιακή δίψα, που την λέμε και «Νοσταλγία» για την Αλήθεια, το Καλό και το Αγαθό, απουσιάζει στους περισσότερους, τυφλωμένους από τα πάθη, την άγνοια και τις εξαρτήσεις τους… Μη λείψει κανείς “απροσάρμοστος”!

Επίσημη Παρουσίαση του νέου βιβλίου του Ιωάννη Αυγουστάτου «ΜΑΘΗΜΑΤΑ ΖΩΗΣ ΑΠΟ ΤΗ ΜΕΛΕΤΗ ΘΑΝΑΤΟΥ»
2024-10-13 19:00 - 22:00 | Ο κήπος του Μουσείου, 28ης Οκτωβρίου 44, Αθήνα, Αττική, 106 82, Greece
Την Κυριακή 13 Οκτωβρίου 2024, θα γίνει η επίσημη παρουσίαση του νέου βιβλίου του Γιάννη Αυγουστάτου : “ΜΑΘΗΜΑΤΑ ΖΩΗΣ ΑΠΟ ΤΗ ΜΕΛΕΤΗ ΘΑΝΑΤΟΥ”, στο Καφέ του Κήπου, 28ης Οκτωβρίου 44, Αθήνα. Ώρα έναρξης 19.00, είσοδος ελεύθερη. “Οι σκέψεις και τα δεδομένα που περιέχονται στο παρόν σύγγραμμα είναι απλά βοηθητικά εργαλεία, που κλονίζουν παγιωμένες και αβάσιμες αντιλήψεις, προσφέρουν σημαντικές αποκαλύψεις και ανοίγουν τον ορίζοντα της ελεύθερης και απροκατάληπτης έρευνας. […] Το παρόν πόνημα αφιερώνεται σε όλες τις ανήσυχες και αδούλωτες ψυχές, που θα επιχειρήσουν το Μεγάλο Ταξίδι της Επιστροφής στην Πηγή, το οποίο ξεκινάει από την μελέτη θανάτου και οδηγεί στην αιώνια Ζωή.” (Από την παρουσίαση στο οπισθόφυλλο του βιβλίου) Η υποδοχή του κοινού θα γίνει με ατμόσφαιρες άρπας, ένα όργανο υψηλής συνήχησης, κατεξοχήν θεραπευτικό και αφυπνιστικό, από την εξαιρετική μουσικό Μαρία Α. Αγγελή (https://angelharp.wordpress.com/). Στην παρουσίαση συμμετέχουν εκλεκτοί επιστήμονες.Εισηγητές: Στέλλα Πριόβολου: Ομότιμη καθηγήτρια της Φιλοσοφικής Σχολής του Πανεπιστημίου Αθηνών, πρόεδρος του Σώματος Ομότιμων Καθηγητών ΕΚΠΑ, καθώς και κοσμήτορας του Δημοτικού Λαϊκού Πανεπιστημίου της Αγίας Παρασκευής.

Παναγιώτης Ηλιόπουλος: Πανεπιστημιακός, και ποιητής. Διδάσκει Φιλοσοφία στο Πανεπιστήμιο Ιωαννίνων, στο Ανοικτό Πανεπιστήμιο Κύπρου και στο Πανεπιστήμιο Bogazici της Κωνσταντινούπολης.

Άννα Μαρκοπούλου: Διδάκτωρ Επιστημών της Αγωγής του Πανεπιστημίου της Σορβόννης. Διδάσκει φιλοσοφία, με έμφαση στον Πλατωνισμό και τον Νεοπλατωνισμό.

Ευγένιος Γιαρένης: Στρατιωτικός δικαστής, μελετητής φιλοσοφίας και πολυγραφότατος συγγραφέας. Διδάκτορας στο Τμήμα Δημόσιας Διοίκησης του Παντείου Πανεπιστημίου Κοινωνικών & Πολιτικών Επιστημών.

Γιάννης Ανδριανάτος: Είναι ιδρυτής και διευθυντής του «Ρητορικού Κύκλου» και ποιητής. Διδάσκει ρητορική, διαλεκτική και φιλοσοφία.

Ένα περιστέρι κάθισε σε ένα κλαδί, συλλογιζόμενο την ύπαρξη
2024-10-20 08:00 - 11:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ αρχίζει τις προβολές του στον κινηματογράφο ΑΣΤΥ την Κυριακή 20 Οκτωβρίου 11.00-14.00, με την βραβευμένη ταινία:«Ένα περιστέρι κάθισε σε ένα κλαδί, συλλογιζόμενο την ύπαρξη», (2014)Πρόκειται για σουηδική, μαύρη κωμωδία του 2014, σε σκηνοθεσία και σενάριο του Ρόι Άντερσον. Είναι το τρίτο της τριλογίας του σκηνοθέτη για την ανθρώπινη κατάσταση. Η ταινία κέρδισε τον Χρυσό Λέοντα στο Διεθνές Φεστιβάλ Κινηματογράφου της Βενετίας του 2014. Επίσης, κέρδισε το βραβείο καλύτερης κωμωδίας στα Βραβεία Ευρωπαϊκού Κινηματογράφου του 2015. Ήταν η πρόταση της Σουηδίας για την καλύτερη ξενόγλωσση ταινία στα 88α Βραβεία Όσκαρ. Ο Άντερσον θεωρείται ένας από τους σημαντικότερους εν ζωή Ευρωπαίους σκηνοθέτες κινηματογράφου.

Ο Συνειδητός Πολίτης στη Σύχρονη Κοινωνία
2024-10-20 11:00 - 13:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Το Φιλοσοφικό Καφενείο Αγρινίου επανέρχεται! Στο ξεκίνημα της φετινής χρονιάς θα μελετήσουμε το σημαντικό θέμα της έμπρακτης συμμετοχής των πολιτών στην κοινωνία, που απαντά άλλωστε και στο συνηθισμένο ερώτημα: «Κι εμείς τί μπορούμε να κάνουμε, αφού τα πράγματα είναι δύσκολα;» Στην αλληγορία του Σπηλαίου του Πλάτωνα ένα σύνολο ατόμων ζουν όλη τους τη ζωή αλυσοδεμένοι και ακίνητοι σε μια σπηλιά. Με τις αισθήσεις τους βλέπουν διάφορες σκιές σε έναν κενό τοίχο εμπρός τους, οι οποίες σχηματίζονται από διάφορα αντικείμενα που περνούν πίσω τους και μπροστά από μια φωτιά. Οι σκιές είναι η μόνη πραγματικότητα που αντιλαμβάνονται οι φυλακισμένοι, ως δέσμιοι των εντυπώσεών τους και της κατασκευασμένης πραγματικότητας. Σας περιμένουμε όλους, «φυλακισμένους και μη», ελεύθερα και αδογμάτιστα, στις 11:00 ακριβώς! Εισηγητές:-Χρήστος Ζερβόπουλος -Έλενα Τριανταφυλλίδη Είσοδος ελεύθερη!

Η Ελευθερία Αρχίζει με... «ΌΧΙ»
2024-10-20 11:00 - 13:00 | Πολυχώρος Οδός Ονείρων, Βάλβη 57, Καρδίτσα, Καρδίτσας, 43100, Greece
“..Ω Ελλάς Ελλήνων χώρα..”Διαχρονικά, μόνο οι ελεύθεροι άνθρωποι μπορούν να αρνηθούν. -Πόσο ρόλο παίζει εάν το όχι ξεκινάει από την κορυφή της κοινωνικής πυραμίδας ή από τη βάση της; -Τι ξεκλειδώνει τα όχι μέσα μας; -Τι γίνονται τα ανέκφραστα όχι; -Μπορεί το όχι να θεωρηθεί ως δήλωση αυτοδιάθεσης και ανεξαρτησίας προσωπικά, κοινωνικά, εθνικά; -Μπορεί η άρνηση να οδηγεί σε απελευθέρωση; Την Κυριακή 20 Οκτωβρίου στις 11:00 πμ. σας προσκαλούμε να συζητήσουμε στα παραπάνω ερωτήματα, να διερευνήσουμε και να επικαιροποιήσουμε τα ποιοτικά χαρακτηριστικά του «Όχι» που οδηγεί στην ελευθερία. Στον πολυχώρο “Οδός Ονείρων”, στο πεζόδρομο Βάλβη – Καρδίτσα. Εισηγήτρια: Ζωή Βαϊοπούλου Είσοδος ελεύθερη!

Από το Εγώ στο Εμείς
2024-10-20 12:00 - 14:00 | Κόρινθος, Πυλαρινού 111
Υπάρχει άραγε κάποιος δρόμος που οδηγεί από το εγώ στο εμείς;Κάποιος δρόμος που έχει περπατηθεί στα χρόνια τα παλιά ή τα τωρινά;Υπάρχει άραγε ένας οδηγός που μπορεί να μας δείξει τον δρόμο αυτό;Ή είναι ένας δρόμος που φτιάχνεται από τον καθένα ξεχωριστά με σκοπό ο δρόμος αυτός με κάποιον άλλον να συναντηθεί, να διαπλατυνθεί και σε αυτόν τον καινούργιο δρόμο μαθαίνουμε πώς να περπατάμε μαζί; Την Κυριακή 20 Οκτωβρίου στις 12:00 μμ. σας προσκαλούμε να φιλοσοφήσουμε, βάσει των παραπάνω ερωτημάτων, στο Bistrot Cafe, Πυλαρινού 111, Κόρινθος. Εισηγητές: -Χρήστος Παπαδάς -Λένα Αθανασούλη Είσοδος ελεύθερη.

ΕΞΟΡΜΗΣΗ ΔΑΣΟΣ ΦΟΛΟΗΣ - ΚΑΤΑΡΡΑΚΤΕΣ ΝΕΜΟΥΤΑΣ
2024-10-26 08:00 - 2024-10-28 21:00
Το τριήμερο περιλαμβάνει: Πεζοπορία συνολικής διάρκειας 6 ωρών, στο μαγευτικό δάσος της Φολόης ανάμεσα σε πανύψηλους κορμούς από δρύες, λουλουδιασμένα ξέφωτα, κελαρυστά ρυάκια και αμέτρητα φύλλα που έχουν στρώσει ένα υπέροχο φθινοπωρινό χαλί! Το δάσος της Φολόης αποτελεί ένα από τα μεγαλύτερα δρυοδάση της Ευρώπης, στα νοτιοδυτικά του όρους Ερύμανθος, μέσα στις λεκάνες απορροής των ποταμών Ερυμάνθου και Πηνειού. Στη φιλόξενη αγκαλιά του κατοικούν χρυσαετοί, πετρίτες, αλκυόνες, τσαλαπετεινοί και δρυοκολάπτες, μαζί με αγριογούρουνα, τσακάλια και αλεπούδες.

Πεζοπορία και κολύμπι – για τους πιο τολμηρούς – στους μοναδικούς καταρράκτες της Νεμούτας, τον υπέροχο, κρυμμένο υδάτινο θησαυρό της Ηλείας.

Βιωματική ανάλυση και αποσυμβολισμός του μύθου του Ηρακλή και του βασιλιά των Κενταύρων, Φόλο!

Ασκήσεις συνειδητής αναπνοής για υγεία και ευεξία, συνολικής διάρκειας 3 ωρών!

Διαμονή για δύο βραδιές, σε πανέμορφο ορεινό ξενοδοχείο δίπλα στο δάσος της Φολόης. Το ξενοδοχείο παρέχει διαμονή σε δίκλινα, τρίκλινα και τετράκλινα δωμάτια και πρωινό με φρέσκα είδη της περιοχής.

Μεταφορά με πούλμαν. Η συγκεκριμένη πεζοπορική διαδρομή είναι κατάλληλη για αρχάριους που διαθέτουν καλή φυσική κατάσταση! Ο εξοπλισμός που χρειάζεται: ΠΕΖΟΠΟΡΙΚΑ ΜΠΟΤΑΚΙΑ (όχι αθλητικά ή πάνινα) αδιάβροχα ή δυνατόν.

Μπατόν.

Σακίδιο πλάτης με τα βασικά ρούχα.

Μπουφάν αδιάβροχο.

Νερό (1,5 λτρ./άτομο).

Σνακ μπάρα δημητριακών | ξηροί καρποί.

Σκουφί | Καπέλο + Γυαλιά Ηλίου.

Μαγιό και πετσέτα για όποιον θέλει να κολυμπήσει.

Έξτρα τσάντα με δεύτερα Ρούχα + Παπούτσια που θα μείνουν στο πούλμαν, για μετά την πεζοπορία. Όλες οι δραστηριότητες είναι προαιρετικές. Το πρόγραμμα ενδέχεται να διαμορφωθεί ανάλογα με τις καιρικές συνθήκες! ⚠️ΠΡΟΣΟΧΗ οι θέσεις είναι ΠΕΡΙΟΡΙΣΜΕΝΕΣ!!!Για έγκαιρη κράτηση παρακαλώ όπως στείλετε άμεσα email στο dromikofos@gmail.com, με το ονοματεπώνυμο και τον τηλεφωνικό αριθμό σας, προκειμένου να επικοινωνήσουμε μαζί σας και να σας δώσουμε τις σχετικές οδηγίες.

Επίσκεψη στην Έκθεση Γλυπτικής του ΕΕΤΕ και στο Βυζαντινό Μουσείο
2024-11-02 10:30 - 13:30 | Βυζαντινό Μουσείο, Λεωφ. Βασ. Σοφίας 22, Αθήνα, Αττική, 10675, Greece
Το “ΕΙΚΑΣΤΙΚΟ ΦΩΣ” σας προσκαλεί στην Έκθεση Γλυπτικής του ΕΕΤΕ (Επιμελητήριο Εικαστικών Τεχνών Ελλάδος) στον όμορφο προαύλιο χώρο του Βυζαντινού και Χριστιανικού Μουσείου της Αθήνας.Παρουσιάζονται 57 γλυπτά μεσαίων και μεγάλων διαστάσεων, δημιουργίες της τελευταίας πενταετίας των καλλιτεχνών μελών του ΕΕΤΕ. Συμμετέχουν και οι φίλοι εικαστικοί Λούκας Γιώργος και Φουνκ Εφη. Μετά την έκθεση Γλυπτικής θα επισκεφθούμε τις μόνιμες συλλογές του Βυζαντινού Μουσείου. Περισσότερα από 30.000 ενδιαφέροντα εκθέματα, που χρονολογούνται από τον 3ο έως και τον 21ο αιώνα μ.Χ.: εικόνες, τοιχογραφίες, ψηφιδωτά, χειρόγραφα, γλυπτά, έργα μικροτεχνίας, κεραμικά, κλπ. Σάββατο 2 Νοεμβρίου, 10.30 π.μ.Βυζαντινό Μουσείο – Λεωφ. Βασ. Σοφίας 22, Αθήνα, Τηλ. 2132139517Πρόσβαση: Στάση Μετρό Ευαγγελισμός – Πολλά λεωφορεία και τρόλεϊ Είσοδος Ελεύθερη για την ΓλυπτικήΚόστος 4 € για το Βυζαντινό Μουσείο Η συνάντηση θα γίνει στην είσοδο του Μουσείου στις 10.30 π.μ.Δηλώσεις συμμετοχής στο: eikastikofos@gmail.com Σας περιμένουμε!

Είναι και Φαίνεσθαι
2024-11-03 11:00 - 13:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Το Είναι και το Φαίνεσθαι αναμειγνύονται και αντιπαραβάλλονται συνεχώς στη ζωή κάθε ανθρώπου. Το Είναι εκφράζει την αλήθεια, την ουσία ενός πράγματος, το αυθεντικό και σε μεταφυσικό επίπεδο, το Όντως Ον. Το Φαίνεσθαι είναι το ψευδές, το επιφαινόμενο, η απατηλή αίσθηση, και σε ψυχολογικό επίπεδο η επιθυμητή και προβαλλόμενη εικόνα του εαυτού, το προσωπείο. Την εισαγωγή θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής και Ιδρυτής της Κίνησης «ΦΩΣ ΣΕ ΔΡΑΣΗ». Σας περιμένουμε με χαρά να φιλοσοφήσουμε!

Φιλοσοφικό Εργαστήρι Νέων - Πρώτη συνάντηση
2024-11-09 13:00 - 15:00 | Ελεύθερο Εμπρός Αυτοδιαχειριζόμενο Θέατρο, Ρήγα Παλαμήδου 2, Ψυρρή, Αθήνα, Αττική, 10554, Greece
​Το αντικείμεν​ό του ​Εργαστηρίου ​δεν είναι θεωρητικό, αλλά πολύ πρακτικό και βιωματικό και έχει ως αφετηρία τα σύγχρονα προβλήματα, που απασχολούν τους νέους. Εργαλεία του​ Εργαστηρίου​ είναι η κριτική και ​η αδογμάτιστη σκέψη για την αντιμετώπιση των καθημερινών προκλήσεων. Είναι πολύ φυσικό οι νέοι να νιώθουν μια δυσκολία να ενσωματωθούν σε δραστηριότητες, που πλειοψηφούν οι μεγαλύτεροι και έχουν την ανάγκη να δημιουργούν τα δικά τους στέκια, στα οποία να μοιράζονται κοινές αντιλήψεις και κώδικες επικοινωνίας. Τα νιάτα χαρακτηρίζονται από ενθουσιασμό, ενεργητικότητα και όνειρα, αλλά ταυτόχρονα δεν έχουν την απαιτούμενη εμπειρία της ζωής, για να αποφύγουν τις πολλές παγίδες και να βρουν κατάλληλες απαντήσεις στα διλήμματα, που αντιμετωπίζουν καθημερινά. Σκοπός του ​​Εργαστηρίου δεν είναι να δώσει έτοιμες, προκατασκευασμένες λύσεις, αλλά, μέσα από έναν εποικοδομητικό και ισότιμο διάλογο, να φωτίσει τις βαθύτερες ρίζες των προβλημάτων και να αναδείξει λειτουργικές και πρωτότυπες διεξόδους​.Δεν πρόκειται, λοιπόν, για στείρες διαλέξεις, από καθέδρας, αλλά για μια διαλεκτική ανταλλαγή απόψεων και άμεση, φιλική επικοινωνία, πέρα από στερεότυπα και προκαταλήψεις. * Οι μηνιαίες συναντήσεις του ​Εργαστηρίου,​ είναι ανοιχτές, με ελεύθερη είσοδο, σε όλους τους νέους από 19-25 χρονών, με εισηγητή τον ​Ψυχίατρο-​Ψυχοθεραπευτή, και ιδρυτή της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», Γιάννη Αυγουστάτο.

Ο Φόβος της Ελευθερίας
2024-11-10 12:00 - 14:00 | Κόρινθος, Πυλαρινού 111
Ο φόβος της ελευθερίας τι μπορεί να σημαίνει; Είναι ο φόβος αυτός υπαρκτός;Φαίνεται παράλογο κάποιος να φοβάται να είναι ελεύθερος. Τι σημαίνει όμως είμαι ελεύθερος; -Ποιος είναι ελεύθερος;-Τι σημαίνει φοβάμαι;-Ποιος είναι αυτός που φοβάται; Το Φιλοσοφικό Καφενείο Κορίνθου μας προσκαλεί την Κυριακή 10/11/2024, στις 12:00 μμ. στο Bistrot Cafe (Πυλαρινού 111 – Κόρινθος) για να φιλοσοφήσουμε και να μοιραστούμε επιγνώσεις. Εισηγητές:• Χρήστος Παπαδάς• Λένα Αθανασούλη Είσοδος ελεύθερη!

Η Διαδρομή προς την Αυτογνωσία
2024-11-17 11:00 - 13:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Το Φιλοσοφικό Καφενείο Αγρινίου μας προσκαλεί στην επόμενη συνάντηση, με θέμα συζήτησης: «Η Διαδρομή προς την Αυτογνωσία». Στην εποχή της υπερπληροφόρησης και του υπερκαταναλωτισμού ανθούν τα επικερδή και πολυδιαφημισμένα σεμινάρια που “διδάσκουν” την εύκολη επιτυχία, το άκοπο κέρδος και τη σίγουρη ευτυχία. Πολλοί άνθρωποι προσπαθούν να ενσαρκώσουν εξωτερικά το νέο, παραμένοντας εσωτερικά οι ίδιοι. Την προτεραιότητα της εσωτερικής αλλαγής την έχουν υποστηρίξει όλοι οι μεγάλοι δάσκαλοι της ανθρωπότητας, συγκλίνοντας στο ότι ο κόσμος δεν μπορεί να αλλάξει χωρίς Αυτογνωσία. Με τους αναζητητές της Αυτογνωσίας θα μοιραστούμε τις απόψεις μας την Κυριακή, 17 Νοεμβρίου, στις 11:00 π.μ., στο Κιμωλία Cafe-Bar (Μπουκογιάννη 4 – Αγρίνιο). Εισηγητές: Χρήστος Ζερβοπουλος – Έλενα Τριανταφυλλίδη Είσοδος ελεύθερη!

Οι Δεσμοί που λύνουν τα Δεσμά
2024-11-24 11:00 - 13:00 | Theremin καφέ/δισκοπωλείο, Πλατεία Στρατολογίας, Καρδίτσα, 43131, Greece
Το Φιλοσοφικό Καφενείο Καρδίτσας σας προσκαλεί στην επόμενη συνάντηση που θα πραγματοποιηθεί την Κυριακή 24 Νοεμβρίου 2024, στις 11:00 το πρωί στο καφέ-δισκοπωλείο Theremin (Πλατεία Στρατολογίας, Καρδίτσα), για να φιλοσοφήσουμε και να μοιραστούμε επιγνώσεις, πάνω στο θέμα «Οι Δεσμοί που λύνουν τα Δεσμά». -Τι είναι αυτό που μας δεσμεύει και τι αυτό που μας απελευθερώνει προσωπικά συναισθηματικά, αλλά και ενεργειακά;-Ποια είναι η διαφορά μεταξύ εξάρτησης και συνύπαρξης;-Έχουν όνομα οι προσωπικές μας αλυσίδες;-Είναι ικανό το “εμείς” στη σχέση να συμπληρώσει το “εγώ” χωρίς να το περιορίζει; Εν τέλει, ποια είναι η ταυτότητα της ενέργειας που οδηγεί τον άνθρωπο σε ανώτερα επίπεδα ύπαρξης; Εισηγήτρια: Ζωή Βαϊοπούλου Στη συνάντηση συμμετέχει ο Σύλλογος Γονιών Παιδιών με Νεοπλασματική Ασθένεια, «ΦΛΟΓΑ». Είσοδος ελεύθερη.

Σιντάρτα
2024-11-24 11:00 - 14:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος της Κίνησης «ΦΩΣ ΣΕ ΔΡΑΣΗ» προβάλει την εξαιρετική ταινία, σε σκηνοθεσία του Conrad Rooks: «Σιντάρτα» (Siddharta, 1972), η οποία είναι βασισμένη στο ομώνυμο φιλοσοφικό μυθιστόρημα του Έρμαν Έσσε, με τους Shashi Kapoor, Simi Garewal και Romesh Sharma. Η προβολή θα πραγματοποιηθεί την Κυριακή, 24 Νοεμβρίου, στις 11:00 πμ., στον ιστορικό και καλλιτεχνικό κινηματογράφο “ΑΣΤΥ”, Κοραή 4, στην καρδιά της Αθήνας. Μετά την προβολή θα γίνει, όπως πάντα, ανάλυση των κεντρικών νοημάτων από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή και Ιδρυτή της Κίνησης «ΦΩΣ ΣΕ ΔΡΑΣΗ», καθώς και συζήτηση με τους θεατές. Ο Siddhartha, γιος ενός Βραχμάνου, μεγάλωσε με τον φίλο του Govinda. Δυσαρεστημένοι με όσα έχουν διδαχθεί, οι δύο νεαροί άντρες αποφασίζουν να ακολουθήσουν το μονοπάτι του ασκητισμού. Μαζί πηγαίνουν στο δάσος και ενώνονται με μια ομάδα σαμάνων.Μετά από χρόνια περιπλάνησης, ο Siddhartha, ωστόσο, νιώθει ότι δεν έχει αυτοπραγματωθεί, και ως εκ τούτου πηγαίνει με τον Γκοβίντα στον Γκαουτάμα Βούδα. Ο Γκοβίντα γίνεται μαθητής του. Ο Siddhartha, από την άλλη, νιώθει ότι ο δρόμος του είναι διαφορετικός και εγκαθίσταται σε μια πόλη, θέλοντας να βιώσει την κοσμική ζωή, μετά την πνευματική…Η ταινία γυρίστηκε εξ ολοκλήρου στη βόρεια Ινδία. Μεταξύ των τοποθεσιών που πραγματοποιήθηκαν τα γυρίσματα είναι και η πόλη Rishikesh, καθώς και τα παλάτια του Μαχαραγιά του Bharatpur.«Όταν κάποιος ψάχνει, τότε εύκολα συμβαίνει το μάτι του να χάνει την ικανότητα να βλέπει οτιδήποτε άλλο, εκτός από αυτό που ψάχνει, και να μην μπορεί να βρει τίποτα, να μην μπορεί να απορροφήσει τίποτα μέσα του, γιατί πάντα σκέφτεται μόνο αυτό που επιδιώκει, γιατί έχει έναν σκοπό, γιατί διακατέχεται από τον σκοπό του. Το να αναζητάς σημαίνει να έχεις σκοπό. Αλλά το να βρίσκεις σημαίνει να είσαι ελεύθερος, να παραμένεις ανοιχτός, να μην έχεις σκοπό, γιατί επιδιώκοντας τον στόχο σου, δεν βλέπεις πολλά πράγματα που βρίσκονται μπροστά στα μάτια σου». ~ H. Hesse, Siddhartha ~ Μην τη χάσετε… Σας περιμένουμε όλους! Προσέλευση μισή ώρα νωρίτερα για την εξασφάλιση θέσης. Δείτε το trailer της ταινίας εδώ:

Τί σημαίνει «ΦΩΣ ΣΕ ΔΡΑΣΗ» για σένα;
2024-12-01 09:00 - 2024-12-30 21:00
Η Κίνηση «ΦΩΣ ΣΕ ΔΡΑΣΗ» επίλεξε φέτος για την περίοδο των Χριστουγέννων και της Πρωτοχρονιάς (2024-2025) να καλέσει όλους εμάς να συμμετάσχουμε σε μια ξεχωριστή καλλιτεχνική δράση με τίτλο: “Τί σημαίνει «ΦΩΣ ΣΕ ΔΡΑΣΗ» για σένα;” Σκοπός είναι ο καθένας μας, με τον δικό του μοναδικό τρόπο, να εκφραστεί δημιουργικά και να μοιραστεί το έργο του, δείχνοντας πώς το «ΦΩΣ ΣΕ ΔΡΑΣΗ» φωτίζει και εμπνέει τη ζωή του! Το έργο μας μπορεί να είναι: ένα βίντεο, μια φωτογραφία, ένα σχέδιο ή μια ζωγραφιά, ένα τραγούδι ή μια μουσική σύνθεση, ένα ποίημα ή οτιδήποτε άλλο μας εκφράζει! Πώς να συμμετάσχετε: Α) Δημιουργήστε το έργο σας και δώστε στο αρχείο σας ονομασία που να περιλαμβάνει το όνομά σας και τον τίτλο του έργου σας: πχ. «Μαρία Παππά – Το Φως Με Οδηγεί». Β) Στείλτε email στο kinisi.fossedrasi@gmail.com, επισυνάπτοντας το έργο σας, μέχρι τις 30/12/2024. Όλα τα έργα θα συγκεντρωθούν σε μια online gallery στην ιστοσελίδα μας, και θα μοιραστούν με την κοινότητα μέσω του website της Κίνησης! Ενώ, μετά την ολοκλήρωση της onine ψηφοφορίας, ο δημιουργός, του έργου που θα ξεχωρίσει, θα κερδίσει δύο βιβλία του Γιάννη Αυγουστάτου! Άσε το φως σου να λάμψει!

Αγάπη Εαυτού και Φιλαυτία
2024-12-01 11:00 - 13:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, η οποία θα πραγματοποιηθεί την Κυριακή 1 Δεκεμβρίου 2024, στο φιλόξενο Café Αθηναίων Πολιτεία (Ακάμαντος 1 & Αποστόλου Παύλου 33, Θησείο-Αθήνα). Το θέμα θα είναι «Αγάπη Εαυτού και Φιλαυτία»:Η λέξη φιλαυτία έχει στις μέρες μας αρνητικό πρόσημο. Σημαίνει υπερβολική αγάπη για τον εαυτό μας, που συνεπάγεται την αδιαφορία για τις ανάγκες των άλλων και φανερώνει αξιοκατάκριτο εγωκεντρισμό και παθολογικό εγωισμό.Υπάρχει όμως και μια υγιής μορφή αγάπης του Εαυτού, όπου ικανοποιείς τις προσωπικές σου ανάγκες, χωρίς να παραγνωρίζεις τις ανάγκες των άλλων… Η αγάπη προς τον εαυτό, η αυτοφροντίδα ξεκινά με την αναγνώριση της ευθύνης για την ευημερία μας. Δεν μπορούμε να δώσουμε αυτό που δεν έχουμε!Το πραγματικό δόσιμο είναι ένα χαρούμενο ξεχείλισμα του Εαυτού, χωρίς θυσίες και προσμονή ανταπόδοσης. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής και Ιδρυτής της Κίνησης «ΦΩΣ ΣΕ ΔΡΑΣΗ». Σας περιμένουμε με χαρά να φιλοσοφήσουμε!

Τι είναι Αλήθεια;
2024-12-01 12:00 - 14:00 | Bistrot Cafe, Πυλαρινού 111, Κόρινθος, Κορινθία, 20131, Greece
Το Φιλοσοφικό Καφενείο Κορίνθου σας προσκαλεί στην επόμενη συνάντηση που θα πραγματοποιηθεί την Κυριακή 1/12/2024, στις 12:00 μμ. στο Bistrot Cafe (Πυλαρινού 111 – Κόρινθος) για να φιλοσοφήσουμε και να μοιραστούμε επιγνώσεις.Η αλήθεια είναι αμετάβλητη, αναλλοίωτη, άχρονη ή υπόκειται σε χρονικές, χωρικές και αντιληπτικές καταστάσεις; -Η αλήθεια είναι μια ή μπορεί να είναι πολλές;-Η αλήθεια είναι γνώση ή πίστη;Και στις δύο περιπτώσεις η αλήθεια παράγει πραγματικότητα, αν η πραγματικότητα είναι βασισμένη στην γνώση τότε η πραγματικότητα που παράγει μπορεί πάντα να επαληθευτεί;Αν είναι βασισμένη στην πίστη και η βεβαιότητα της είναι αστήρικτη τότε η πραγματικότητα που παράγει είναι πάντα μια πλάνη; Σας περιμένουμε να δημιουργήσουμε και άλλα ερωτήματα και να μοιραστούμε επιγνώσεις. ΕΙΣΗΓΗΤΕΣ: Παπαδάς Χρήστος & Λένα Αθανασούλη

Συνειδητή Γονεϊκότητα
2024-12-01 17:30 - 19:30
Το Φιλοσοφικό Καφενείο Καρδίτσας μας προσκαλεί στην επόμενη συνάντηση που θα πραγματοποιηθεί την Κυριακή 01/12/2024, στις 17:30 στο κατάστημα της κας Μπουγά Αλεξανδρας (έναντι κεντρικής πλατείας) Καλλιφώνι Καρδίτσας, για να φιλοσοφήσουμε και να μοιραστούμε επιγνώσεις. -Ποια είναι τα οφέλη της συνειδητής γονεϊκότητας;-Από ποιο δρόμο οδηγούμαστε εκεί;-Πώς γίνεται να ενδυναμωθούν οι γονείς ώστε να εστιάσουν στη συνειδητή γονεϊκότητα;-Ποιες είναι οι προκλήσεις που αντιμετωπίζουν οι σύγχρονοι γονείς και πώς τις αντιμετωπίζουν; Αυτά είναι κάποια από τα ερωτήματα που θα μας απασχολήσουν στην επερχόμενη συνάντησή μας, σας περιμένουμε! Εισηγήτρια: Ζωή Βαϊοπούλου Συνδιοργάνωση: Μορφωτικός Σύλλογος Καλλιφωνίου. Είσοδος ελεύθερη – ο καφές θα προσφερθεί με την ευγενική χορηγία του Μορφωτικού Συλλόγου Καλλιφωνίου.

Θετικά και Αρνητικά Συναισθήματα
2024-12-15 11:00 - 14:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Το Φιλοσοφικό Καφενείο Αγρινίου μας προσκαλεί στην επόμενη συνάντηση που θα πραγματοποιηθεί την Κυριακή 15/12/2024, στις 11:00 π.μ. στο Κιμωλία Cafe-Bar (Μπουκογιάννη 4- Αγρίνιο), με θέμα συζήτησης: “Θετικά και Αρνητικά Συναισθήματα”.Σας περιμένουμε όλους να μοιραστούμε εμπειρίες πάνω σε αυτό το πολυσυζητημένο θέμα. Εισηγητές: Έλενα Τριανταφυλλίδη και Χρήστος Ζερβόπουλος Είσοδος ελεύθερη!

Ο Διάβολος δεν υπάρχει
2024-12-15 11:00 - 14:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος, της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει την ιαπωνική δραματική ταινία «Ο Διάβολος δεν υπάρχει» (Evil Does Not Exist, 2023), σε σενάριο και σκηνοθεσία του Ryusuke Hamaguchi. Η προβολή θα πραγματοποιηθεί την Κυριακή, 15 Δεκεμβρίου, στις 11:00 πμ., στον κινηματογράφο “ΑΣΤΥ” (Κοραή 4) στην καρδιά της Αθήνας, ενώ στο πλαίσιο της δράσης του Αφυπνιστικού Κινηματογράφου, θα λάβει χώρα και Χριστουγεννιάτικο Bazaar στο foyer! Με ένα καστ από ερασιτέχνες ηθοποιούς, η ταινία ακολουθεί έναν άγαμο πατέρα που ζει σε ένα χωριό, που αναστατώνεται από ένα κτηματομεσιτικό έργο και τις συνέπειες που θα έχει η ανάπτυξή του στο περιβάλλον τους. Ο προκλητικός τίτλος του έργου αναφέρεται στη Φύση και όχι στις ανθρώπινες κοινωνίες, που έχουν αποσχισθεί από την Φύση, την οποία κακοποιούν ανεύθυνα και χωρίς σεβασμό. Το κεντρικό και πολύ επίκαιρο μήνυμα της ταινίας είναι ότι η ακόρεστη δίψα του κέρδους αδιαφορεί για τις συνέπειες στο φυσικό περιβάλλον και για την ποιότητα της ζωής των ανθρώπων. Η ταινία επιλέχθηκε για να διαγωνιστεί για τον Χρυσό Λέοντα στο 80ο Διεθνές Φεστιβάλ Κινηματογράφου της Βενετίας, όπου κέρδισε το Μεγάλο Βραβείο της Επιτροπής και το Βραβείο FIPRESCI, από τη Διεθνή Ομοσπονδία Κριτικών Κινηματογράφου. Βραβεύτηκε ως Καλύτερη Ταινία στο Φεστιβάλ Κινηματογράφου του Λονδίνου BFI 2023. Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή και Ιδρυτή της Κίνησης «ΦΩΣ ΣΕ ΔΡΑΣΗ» και θα γίνει συζήτηση με τους θεατές. Μην τη χάσετε… Σας περιμένουμε όλους! Συνιστάται νωρίτερη προσέλευση για την εξασφάλιση θέσης!Γενική είσοδος: 6,00€ Δείτε το trailer της ταινίας εδώ:

Απόδραση από τη Φυλακή του Χρόνου
2025-01-05 11:00 - 14:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 5 Ιανουαρίου 2025, στις 11:00 πμ., στο φιλόξενο Café Αθηναίων Πολιτεία (Ακάμαντος 1 & Αποστόλου Παύλου 33, Θησείο-Αθήνα). Το θέμα θα είναι «Απόδραση από τη Φυλακή του Χρόνου»:Όσο ένας άνθρωπος παρασύρεται από το ορμητικό ποτάμι του χρόνου, η θλίψη, το άγχος και ο φόβος δεν τον εγκαταλείπουν ποτέ! Ασφαλώς ο εξωτερικός χωρο-χρόνος είναι αναπόφευκτος και Πανδαμάτωρ, αλλά η κυριαρχία του αφορά μόνο την επιφανειακή ζωή!Όταν κάποιος απελευθερώνεται ψυχολογικά από τις συμπληγάδες του χρόνου, ανοίγεται μπροστά του, μια εντελώς διαφορετική, Φωτεινή διάσταση, στην οποία δεν υπάρχει αρχή και τέλος. Πρόκειται για το Ευδαιμονικό Άχρονο, που μπορείς να το γνωρίσεις πραγματικά, μόνο βιωματικά! Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής και Ιδρυτής της Κίνησης «ΦΩΣ ΣΕ ΔΡΑΣΗ». Ο ταλαντούχος βιολιστής Γεώργιος Τσουκαλάς, θα υποδεχθεί το κοινό με το Adagio 1st solo sonata του Μπαχ – τον ευχαριστούμε θερμά για την παρουσία του και την ευγενική εθελοντική προσφορά του! Σας περιμένουμε με χαρά να φιλοσοφήσουμε!

Υπάρχει Ζωή μετά τον Θάνατο;
2025-01-12 12:00 - 14:00 | Κόρινθος, Πυλαρινού 111
Το Φιλοσοφικό Καφενείο Κορίνθου σας προσκαλεί στην επόμενη συνάντηση που θα πραγματοποιηθεί την Κυριακή 12/01/2025, στις 12:00μμ. στο Bistrot Cafe (Πυλαρινού 111 – Κόρινθος), με θέμα «Υπάρχει Ζωή μετά τον Θάνατο;». Για να απαντήσουμε στο ερώτημα αυτό, θα χρειαστεί να κάνουμε δύο ακόμα ερωτήσεις: Τι είναι η ζωή;

Τι είναι ο Θάνατος;Εμείς οι άνθρωποι για να ορίσουμε το “Τι είναι η ζωή” έχουμε φτιάξει δύο κατηγορίες, από την μια τα έμψυχα και από την άλλη τα άψυχα. Πόσο όμως ξεκάθαρο είναι το τι θα χωρέσει στην μια κατηγορία και τι στην άλλη, όταν η ζωή αποδεδειγμένα δεν καθορίζεται μόνο από υλιστικές και μηχανιστικές ιδιότητες;Και όταν ακόμα και η ΝΑΣΑ στην προσπάθεια της να εξερευνήσει εξωγήινη ζωή, έχει διευρύνει τα κριτήρια που ορίζουν την ζωή. Από την άλλη ο θάνατος σε όλη την γνωστή ιστορία του σύμπαντος φαίνεται ξεκάθαρα να είναι ο μόνιμος σύντροφος της ζωής. Τα κύτταρα μας πεθαίνουν για να γεννηθούν καινούργια και οι Μαύρες τρύπες του διαστήματος υπάρχει το ενδεχόμενο να εξελίσσονται σε άσπρες τρύπες και ένα καινούργιο σύμπαν να γεννιέται. Τι είναι λοιπόν ο θάνατος; Μήπως ζωή και θάνατος συν εξελίσσονται, ακολουθώντας από κοινού μια συνεχή διαδικασία δημιουργίας;Σας περιμένουμε να δημιουργήσουμε και άλλα ερωτήματα και να μοιραστούμε επιγνώσεις. Εισηγητές: Παπαδάς Χρήστος & Λένα Αθανασούλη

Οικο-γένεια! Εκεί που ο Σπόρος γίνεται Σπείρα
2025-01-19 11:00 - 14:00 | Καφέ «Πουθενά», Πλατεία Στρατολογίας, Καρδίτσα
Φίλες και φίλοι του Φιλοσοφικού Καφενείου Καρδίτσας, την Κυριακή 19 Ιανουαρίου 2025, σας καλούμε να διερευνήσουμε μαζί πώς η σχέση του σπόρου, του σπιτιού και της σπείρας γίνεται το ιδανικό μοντέλο για την κατανόηση της ζωής ως μιας διαρκούς πορείας εξέλιξης, ριζωμένης στην ασφάλεια και στην αγάπη. Αυτό το σκεπτικό συσχετίζεται με αρχαίες ελληνικές ιδέες, όπως του Αριστοτέλη, που έβλεπε την οικογένεια ως τον θεμέλιο λίθο της κοινωνίας, αλλά και τη σύγχρονη φιλοσοφία, που τονίζει τη σημασία της ενσυνείδητης αγάπης για την ανάπτυξη του ατόμου. Σας περιμένουμε στο Καφέ “Πουθενά” (Πλατεία Στρατολογίας – Καρδίτσα), στις 19/01/2025, ώρα 11:00πμ. Εισήγηση: Ζωή ΒαϊοπούλουΕίσοδος ελεύθερη.

Club Zero
2025-01-19 11:00 - 14:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος, της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει την μαύρη κωμωδία-θρίλερ του 2023 «Club Zero», σε σκηνοθεσία και παραγωγή της Τζέσικα Χάουσνερ, βασισμένο σε σενάριο της ίδιας και της Ζεραλντίν Μπαζάρ. Στην ταινία πρωταγωνιστούν οι Μία Βασικόφσκα, Ματιέ Ντεμί, Έλσα Ζιλμπερστάιν, Αμίρ Ελ-Μάσρι και Σίντσε Μπαμπέτ Κνουντσεν. Η προβολή θα πραγματοποιηθεί την Κυριακή 19 Ιανουαρίου 2025, στις 11:00 πμ., στον κινηματογράφο “ΑΣΤΥ” (Κοραή 4) στην καρδιά της Αθήνας. Η ταινία αφηγείται την ιστορία της δεσποινίδας Νόβακ, μιας διακεκριμένης διατροφολόγου που προσλαμβάνεται σε ένα ακριβό ιδιωτικό σχολείο για να διδάξει το μάθημα της «Ενσυνείδητης Διατροφής». Αυτή η σύγχρονη διατροφική προσέγγιση στοχεύει στην καταπολέμηση του υπερκαταναλωτισμού και των περιβαλλοντικών του επιπτώσεων. Ωστόσο, οι αμφιλεγόμενες διδαχές της οδηγούν μια ομάδα πέντε μαθητών σε επικίνδυνα μονοπάτια, προκαλώντας ανησυχία για τις συνέπειες της επιρροής της. Η ταινία αποτελεί διεθνή συμπαραγωγή μεταξύ εταιρειών από την Αυστρία, το Ηνωμένο Βασίλειο, τη Γερμανία, τη Γαλλία και τη Δανία. Το “Club Zero” επιλέχθηκε να διαγωνιστεί για τον Χρυσό Φοίνικα στο 76ο Φεστιβάλ Καννών, όπου έκανε την παγκόσμια πρεμιέρα του στις 22 Μαΐου 2023. Η ταινία εξετάζει θέματα όπως η επιρροή των εκπαιδευτικών, η ευαλωτότητα των νέων και οι κίνδυνοι των ακραίων διατροφικών πρακτικών, προσφέροντας μια κριτική ματιά στις σύγχρονες κοινωνικές τάσεις. Η Χάουσνερ, σε μια από τις συνεντεύξεις της, δήλωσε ότι: «Μία από τις εμπνεύσεις της ιστορίας είναι το διάσημο παραμύθι του “Μαγεμένου Αυλού”, των αδελφών Γκριμ, που βασίζεται σε έναν μύθο του 1284. Σκέφτηκα πόσο ταιριάζει στις μέρες μας που οι γονείς, απορροφημένοι από το δικό τους στρες, δεν ακούν τα παιδιά τους. Δεν δίνουν χρόνο και σημασία. Και θα βρεθεί ένας αυλητής να τα παρασύρει σε επικίνδυνα μονοπάτια». Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή και Ιδρυτή της Κίνησης «ΦΩΣ ΣΕ ΔΡΑΣΗ» και θα γίνει συζήτηση με τους θεατές. Μην τη χάσετε… Σας περιμένουμε όλους! Προσέλευση μισή ώρα νωρίτερα για την εξασφάλιση θέσης. Γενική είσοδος: 6,00€
